Lav et referat af nedenstående tekst:

Tekst:
Der er lagt bronze i støbeskeen for at skabe den helt rette statuette, når vinderen af årets Nordjyde snart skal kåres. Det er ikke bare hvilken som helst person, som vinder Årets Nordjyde, og dette afspejles også i selve prisen. Kunstner Lene Purkær Stefansen har sat sig for at skabe den perfekte skulptur, som symboliserer årets vinder. - Jeg prøver at mærke, hvordan det er at være omkring den person, siger Lene Purkær Stefansen, når hun forklarer, hvordan hun ser vinderen for sig. Kunstner ved et tilfælde Det startede ud som en hobby og blev til en karriere, da Lene Purkær Stefansen første gang begav sig ud i skabelsen af sine værker. Første gang var det blot med intentionen om at give en gave til hendes datters dagplejemor - for hun fortjente noget helt specielt. I stedet for at pakke værktøjet væk igen, fortsatte Lene Purkær Stefansen  legen. Der gik ikke længe før, at andre fik øjnene op for talentet - kort tid efter havde hun sin første udstilling. - Hvis man får muligheden, så skal man gribe den. Jeg fik en mulighed, og jeg greb den, fortæller Lene Purkær Stefansen  om sin vej til at blive kunstner. Håndværk med følelser De nominerede til Årets Nordjyde er dem, som går den ekstra mil for andre, og derfor skal prisen symbolisere lige netop det. Lene Purkær Stefansen  har derfor lagt stor omtanke i skabelsen af bronze-statuetten, som snart ligger i hænderne på den heldige vinder. - Jeg elsker at fortælle historier, kommer det fra Lene Purkær Stefansen, når hun snakker om sit håndværk. Gennem sit håndværk fortæller Lene Purkær Stefansen  historier, som vækker noget i andre - det kan være håb, kærlighed eller frihed, som mange kender til. Det er en helt speciel nordjyde, der får statuetten og hæderen som Årets Nordjyde, og Lene Purkær Stefansen  er stolt over at få lov til at skabe netop det vartegn, som Årets Nordjyde får med hjem som vinder. - Jeg bliver glad, når der er nogen mennesker, der gør noget for andre, at de får den (Statuetten red.) hjem og stå. Så jeg er en stolt ”mor” og skaber af skulpturen Årets Nordjyde, siger Lene Purkær Stefansen. Den 7. oktober er der lagt op til et brag af en fest på Vendsyssel Teater, når vinderen af Årets Nordjyde skal findes. Det bliver en aften med god musik og underholdning - så kan man også få et glimt af den flotte statuette. Du kan bestille din billet her .

Referat:
Om kort tid skal vinderen af Årets Nordjyde kåres. Det er kunstner Lene Purkær, som har lagt tid og kræfter i at skabe den helt rigtige bronze-statuette, som overrækkes til vinderen.